Chimbo

Chimbo xaboi marka bat da, 1863 eta 1988 bitartean Bilboko Jabonera Tapia y Sobrino enpresak ekoitzi zuena. Txinbo txoriaren irudia da markaren adierazgarria.

 Historia 
José eta Bartolomé Tapia Ugarte anaiek sortu zuten xaboi-enpresa 1863an. Lehenbiziko lantegia Deustuko Erriberan zegoen. 1893an, José Tapia Ugarte eta Víctor Tapia Buesa osaba-ilobek “Tapia y Sobrino” sozietatea sortu zuten, 1901ean "Antigua Jabonera Tapia y Sobrino" bilakatu zena. Espainiako aurreneko enpresa izan zen xaboia zati trokelatuetan merkaturatu zuena. 

1905ean lantegia Zorrotzara lekualdatu zen, eta hurrengo urtean "Chinbo" xaboiaren patentea erregistratu zuen. Oso denbora laburrean, xaboi markarik ospetsuena eta salduena izatera iritsi zen Espainian. Fabrikak 5 tona koko-olio prozesatzen zituen egunean, 40.000 kilo xaboi ekoizteko. 1988an itxi zuten Zorrotzako lantegia, eta 1996an eraitsi.

2013an Chimbo xaboiak bere irudia berritu zuen, beti ere txinbo txoriaren ikurra atxikiz. 2022an, Txinbo izena jarri zitzaion Zorrotza auzoko parke bati.

 Erreferentziak 

 Kanpo estekak 
 Olalde, Rafa, Fábrica de Jabones Tapia y Sobrino, edificiosinsignesdesaparecidosenbilbao.wordpress.com

Kategoria:Merkataritza-markak
Kategoria:Euskal Herriko markak
Kategoria:Xaboia
Kategoria:Desagertu edo beste enpresa batekin baturiko Euskal Enpresak
Kategoria:Bilboko enpresak
Kategoria:Zorrotza